TMT ชู 2 ปัจจัยหนุนน่าเก็บ! แนะซื้อเป้า 18.10 บาทอัพไซด์ 21%
TMT ชู 2 ปัจจัยหนุนน่าเก็บ! แนะซื้อเป้า 18.10 บาทอัพไซด์ 21%
30 มิ.ย. 2560

บล.ไอร่า ระบุในบทวิเคราะห์วันนี้(30 มิ.ย.) ว่า  บริษัท ค้าเหล็กไทย จำกัด (มหาชน) หรือ TMT แนวโน้มผลการดำเนินงาน ไตรมาส2/60 มีกำไรสุทธิลดลงทั้งเทียบไตรมาสก่อนหน้าและ เทียบช่วงเดียวกันของปีก่อน คาดเหลือเพียง 101 ล้านบาท ภายใต้ปัจจัยกดดันจากความสามารถในการทำไรที่ลดลง ตามทิศทางราคาเหล็กโดยเฉพาะในช่วงเดือนพ.ค. – มิ.ย. โดยคาด Gross Profit Margin เฉลี่ย 7.13% แม้คาดปริมาณขายยังเติบโตได้ทั้ง qoq และ เทียบช่วงเดียวกันของปีก่อน คาดอยู่ที่ 177,000 ตัน
แม้ในระยะสั้นยังไม่มีประเด็นความน่าสนใจ และคาดราคาหุ้นยังถูกกดดันจากผลการดำเนินงานไตรมาส2/60 ข้างต้น แต่คาดเป็นโอกาสในการทยอยเข้าลงทุน ภายใต้ (1) เงินปันผล ที่จ่ายเป็นประจำทุกปี คาด Div.Yield ปี’60 ประมาณ 7.2% และ (2) ความสามารถบริหารจัดการ Stock ที่มีประสิทธิภาพ สามารถจัดส่ง Just in Time ให้กับลูกค้า รวมทั้งมีผลิตภัณฑ์รองรับความต้องการที่หลากหลาย ทำให้ TMT ยังสามารถรักษาความสามารถทำกำไรที่ดี แม้ในช่วงราคาเหล็กมีความผันผวน
ณ ราคาปัจจุบัน มี Upside ประมาณ 21% ทำให้ปรับคำแนะนำ จากเดิม “ซื้อเมื่อราคาอ่อนตัว” เป็น “ซื้อ” สำหรับลงทุนระยะยาว ราคาเป้าหมายปี’60 ที่ 18.10 บาท อิง PE เดิม 12X